משרד הפנים

המונח "שר הפנים" מפנה לכאן. לערך העוסק במלאך מטטרון, ראו מטטרון. משרד הפנים הוא משרד ממשלתי האחראי על השלטון המקומי, מדיניות האוכלוסין וההגירה במדינת ישראל. כמו כן אחראי המשרד על בקרת ההון האנושי והתקציבים של הרשויות המקומיות, על פיתוח ההון האנושי, רישוי עסקים, חופי הרחצה, החלת שעון הקיץ ועוד. בשנת 2008 הוקמה בהתאם להחלטת הממשלה, רשות האוכלוסין, ההגירה ומעברי הגבול אשר באחריותה נמצא כל נושא המעמד האישי בישראל הכולל: תעודות זהות, דרכונים, אשרות כניסה ושהייה בארץ (ויזה). 1. שלטון מקומי: תכנון מדיניות לאומית בנושאי השלטון המקומי תקצוב ופיקוח על פעילות הרשויות המקומיות והגופים הנלווים אליהן פיתוח ההון האנושי ברשויות המקומיות פיתוח כלכלי ברשויות המקומיות לווי והכוונת הפעילות של הרשויות המקומיות פיקוח ובקרה על פעילות הרשויות המקומיות קביעת גבולות מוניציפליים וחלוקת הכנסות בין רשויות קביעת מדיניות ופיתוח שירותי החירום ברשויות המקומיות אחראי על ייזום וקידום חקיקה ברישוי עסקים, ליווי הרשויות המקומיות בתחום ורישוי העסקים באזורים ללא שיפוט 2. בחירות ברשויות המקומיות: אישור פנקס הבוחרים אישור רשימות מועמדים ניהול הליך הבחירות פרסום תוצאות הבחירות 3. עדות לא יהודיות: תקצוב ופיקוח על פעילותן של העדות הלא יהודיות בישראל 4. רשות המאגר הביומטרי הלאומי: ניהול, אבטחה והגנה על הפרטיות של מאגר הנתונים הביומטריים תמיכה במערך הנפקת תעודות הזהות והדרכונים החכמים של רשות האוכלוסין 5. שעון קיץ: הודעה על מועד תחילת שעון וסיומו 6. חופי רחצה: הכרזה על חופי רחצה קביעת תקנים לנקודות הצלה פיקוח על חופי הרחצה פתיחת עונת הרחצה בישראל סגירת חופים בשל זיהום או העדר מצילים 7. מדיניות אוכלוסין והגירה: יישום מדיניות הממשלה בתחום האוכלוסין ובנתינים זרים יישום סמכויות שר הפנים בתחום האוכלוסין ובנתינים זרים לשכת שר הפנים לשכת המנהל הכללי לשכת המשנה למנהל הכללי לשכת סמנכ"ל בכיר למינהל והון אנושי חשבות הלשכה המשפטית מינהל שלטון מקומי מינהל הפיתוח הכלכלי מינהל שירותי חירום המינהל לתפקידים מיוחדים מטה התכנון הלאומי אגף דוברות, תקשורת, הסברה ופניות ציבור אגף בכיר ביקורת ברשומ"ק אגף בכיר ביקורת פנימית אגף בכיר לעדות דתיות אגף בכיר פיקוח על בחירות ברשויות המקומיות אגף בכיר רישוי עסקים אגף בכיר פיתוח הון אנושי ברשומ"ק אגף בכיר בקרת הון אנושי ברשומ"ק אגף בכיר פיתוח אזוריות אגף בכיר תכנון מפת השלטון המקומי אגף בכיר פיתוח כלכלי אגף בכיר פריפריה חברתית אגף בכיר תכנון ומדיניות אגף מינויים וחשבים מלווים מחוז חיפה מחוז צפון מחוז ת"א מחוז מרכז מחוז ירושלים הממונה על היישובים הישראלים באיו"ש מחוז דרום ממונה על מניעת הגזענות והאפליה מינהל התכנון רשות האוכלוסין וההגירה רשות המאגר הביומטרי הלאומי תפקיד שר הפנים היה תמיד אחד התפקידים הנחשקים בממשלות ישראל, בשל סמכויותיו הרבות, כגון קביעת מדיניות הגירה ותקציבי השלטון המקומי. לשר הפנים מגוון סמכויות מתוקף חוקים שונים שנחקקו עם השנים ביניהם ניתן למנות: מכוח חוק האזרחות: הענקת אזרחות לאדם מכוח "הענקה" במקרים מיוחדים. הענקת אזרחות לאנשים המבקשים לחיות בישראל, שלא מכוח חוק השבות. סמכות לאפשר התאזרחות לאדם שנישא לישראלית ולהפך. רשאי באישור בית המשפט לשלול אזרחות ממי שהורשע בעבירות ביטחוניות, ומפר אמונים כלפי מדינת ישראל. מכוח חוק הכניסה לישראל: להעניק אשרת כניסה לישראל. לבטל אשרת כניסה לישראל. לבטל אשרת כניסה בטרם הגעת הנתין הזר לישראל, ואף בעת שהנתין הזר נמצא בישראל תוך מתן נימוק ראוי להחלטתו. להעניק אשרת שהייה לאנשים שנכנסים ארצה. להאריך אשרות שהייה בהתאם לצורך. להעניק אשרות שהייה לעובדים זרים. להטיל ערובה על אדם שיש חשד שמא אם ייכנס לישראל, לא ייצא ממנה. לגרש אנשים שנכנסו לישראל שלא כחוק, או אנשים שנשארו בישראל מעבר לתקופה שבה ניתנה להם אשרת שהייה. לבטל אשרות שהייה, בהתאם לסעיף 11 לחוק הכניסה לישראל. סעיף 14(א) לחוק מסמיך את שר הפנים באופן להתקין תקנות מכוחו. מכוח חוק השבות: למנוע עליה של יהודי אשר עלייתו יכולה לסכן את בריאות הציבור, את ביטחון המדינה, או כאשר "העולה" הוא בעל עבר פלילי שעלול גם הוא לסכן את שלום הציבור. סעיף 5 לחוק השבות קובע כי הסמכות בהתאם לחוק, מוקנית לשר הפנים, והוא גם רשאי להתקין תקנות מכוחו של חוק השבות. מכוח פקודת העיריות: להתיר לעירייה לפעול מחוץ לתחומה לשם סיוע לרשות מקומית לפי תנאים שקבע, וזאת בהתקיים מצב חירום. להכריז שאזור פלוני הכלול בתחום העירייה יהיה רובע עירוני. לשנות תיאורו של תחום עירייה. להרחיב בהכרזה את תחומה של עירייה פלונית על-ידי הכללת שטח שנקבע בצו. להקים עיריות חדשות. לקבוע את מספר החברים של מועצה העומדת לבחירה בהתאם למספר התושבים שהיו רשומים ביום הקובע בספר התושבים המתנהל לפי פקודת מרשם התושבים. סעיף 206 קובע שלא אישרה המועצה את תקציב העירייה בתוך שלושה חודשים מיום קבלת חוק התקציב השנתי בכנסת, ואם לא חלפו שישה חודשים מיום עריכת הבחירות לראש העירייה – בתוך שישה חודשים מיום קבלת חוק התקציב השנתי בכנסת, תסתיים כהונת המועצה או כהונת המועצה וראש העירייה, כפי שיורה שר הפנים. למנות ועדה קרואה למילוי תפקידי המועצה וראש העירייה או תפקידי המועצה כאשר מופסקת כהונתם בהתאם סעיף 206. להאריך את התקופה לאישור התקציב על ידי המועצה לתקופה נוספת. לאשר תקציב עיריות - לא אישר השר את תקציב העירייה, יורה לראש העירייה להגיש לו הצעת תקציב מתוקנת בתוך תקופה שיקבע. לשנות או לדחות פריט בתקציב העיריות, או להוסיף פריט אם הוספתו היא, לדעתו, חיונית לטובת הציבור. אתר האינטרנט הרשמי של משרד הפנים (בעברית, באנגלית, בערבית וברוסית) משרד הפנים, ברשת החברתית פייסבוק משרד הפנים, סרטונים בערוץ היוטיוב מירב ארלוזורוב, "הכלים שיש לנו לסייע לרשויות החלשות מיצו את עצמם", באתר TheMarker‏, 8 בדצמבר 2016 טלי חרותי-סובר, "ראש רשות מקומית שאומר: 'יש לי חלום רוצו אתי' - אנחנו רצים אתו", באתר TheMarker‏, 11 באוקטובר 2018 ישראל, משרד הפנים, דף שער בספרייה הלאומית הקמת רשות האוכלוסין, ההגירה ומעברי גבול במשרד הפנים, החלטה מספר 3434 של ממשלת ישראל השלושים ואחת, משנת 2008, באתר של משרד ראש הממשלה חוק האזרחות, תשי"ב-1952, ספר החוקים הפתוח, באתר ויקיטקסט חוק הכניסה לישראל, תשי"ב-1952, ספר החוקים הפתוח, באתר ויקיטקסט חוק השבות, תש"י-1950, ספר החוקים הפתוח, באתר ויקיטקסט פקודת העיריות [נוסח חדש], ספר החוקים הפתוח, באתר ויקיטקסט